Legal Document

Category: 532

Text:
45. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡ. ΚΥΒΕΡΝΗΣΕΩΣ Αριθ.13952 της 1/1 Αυγ. 1975 (ΦΕΚ Β΄  802) Περί καθορισμού αρμοδιοτήτων του Γενικού Γραμματέως Αθλητισμού. Έχοντες υπ' όψει: α)Τας διατάξεις του Ν.Δ. 216/1974 «περί συστάσεως Υπουργείου Προεδρίας Κυβερνήσεως». β)Τας διατάξεις του Νόμ. 75/1975 «περί οργανώσεως του εξωσχολικού αθλητισμού και ρυθμίσεως συναφών θεμάτων». γ)Την υπ' αριθ. ΔΛ7/2/3/1/2.1.1975 απόφασιν του Υπουργού Προεδρίας Κυβερνήσεως «περί καθορισμού αρμοδιοτήτων Υφυπουργών, Γεν. Γραμματέων κλπ.», αποφασίζομεν: Εις τον Γενικόν Γραμματέα Αθλητισμού ανατίθεμεν τας αρμοδιότητας ημών τας αναφερομένας: 1.Εις την εποπτείαν και έλεγχον των αθλητικών σωματείων και πάσης φύσεως ενώσεων αυτών (άρθρ. 17 παρ. 1 Νόμ. 75/1975). 2.Εις την κατά τας παρ. 1και 2 του άρθρ. 11 του Νόμ. 75/1975 υποβολήν αιτήσεων προς το αρμόδιον Δικαστήριον περί κηρύξεως ως εκπτώτων των Διοικήσεων αθλητικών σωματείων ή ενώσεων, συνδέσμων ή ομοσπονδιών και διορισμού προσωρινών τοιούτων ως και περί κηρύξεως ως εκπτώτων μελών των διοικήσεων. 3.Εις την έκδοσιν αποφάσεων περί των όρων και προϋποθέσεων των εγγραφών και μετεγγραφών ή αποδεσμεύσεων των αθλουμένων ημεδαπών, αλλοδαπών ή ομογενών εν γένει, οιουδήποτε κλάδου αθλήσεως, του χρόνου διενεργείας τούτων, των προϋποθέσεων, της διαδικασίας και των αρμοδίων προς έγκρισιν αυτών οργάνων, συμφώνως τη διατάξει της παρ. 3 του άρθρ. 20 του προδιαληφθέντος Νόμου. 4.Εις την κατά μήνα Αύγουστον εκάστου έτους συγκρότησιν δι' αποφάσεώς του των 4 Συμβουλίων διαιτησίας (παρ. 1, άρθρ. 26 Νόμ. 75/1975). 5.Εις την έκδοσιν αποφάσεως, δι' ης θέλει καθορίζονται αι προϋποθέσεις υφ' ας τα νομικά ή φυσικά πρόσωπα θα χαρακτηρίζωνται ως φίλαθλα κατ' άρθρ. 45 παρ. 7 του Νόμ. 75/1975 και  6.Εις τον διορισμόν εκπροσώπου της Κρατικής Αρχής (άρθρ. 16 παρ. 1 και 45 παρ. 4 Νόμ. 75/ 1975). Η παρούσα δημοσιευθήτω δια της Εφημερίδος της Κυβερνήσεως. (Αντί για τη σελ.646,519(α)Σελ.646,519(β) Τεύχος Ε63–Σελ. 45 157 Εξωσχολική Σωματική Αγωγή 32.Η.δ.45